विदिशा. घटिया सड़क बनाने के लिए जिम्मेदार पीडब्ल्यूडी के एक्जीक्यूटिव इंजीनियर सहित तीन को मुख्यमंत्री के निर्देश के बाद सस्पेंड कर दिया गया है। मुख्यमंत्री शिवराज सिंह चौहान शनिवार को विदिशा और ग्यारसपुर तहसील के ग्रामीण इलाकों के दौरे पर थे। इस दौरान उनका ध्यान सड़कों की जर्जर हालत पर गया। मढ़ीपुर गांव से अंबार जाने वाली सड़क देख कर मुख्यमंत्री नाराज हो गए। उनके दौरे को देखते हुए एक दिन पहले ही आनन-फानन में बनाई गई इस सड़क का लेवल सही नहीं रखा गया था। साथ ही जगह-जगह से सीमेंट-कांक्रीट भी उखड़ रही थी।